ΓΡΑΠΤΗ ΕΡΩΤΗΣΗ E-3700/00

υποβολή: Glenys Kinnock (PSE) προς την Επιτροπή

(29 Νοεμβρίου 2000)

Θέμα: Μαλάουι

Θα μπορούσε μήπως η Επιτροπή να σκιαγραφήσει την απάντησή της στις κατηγορίες περί διαφθοράς που δημοσιεύθηκαν στον ευρωπαϊκό Τύπο σε βάρος της κυβέρνησης του Μαλάουι;

Απάντηση του κ. Nielson εξ ονόματος της Επιτροπής

(9 Ιανουαρίου 2001)

Οιπηρεσίες της Επιτροπής γνωρίζουν από καιρό τις εμφανώς αυξανόμενες περιπτώσεις διαφθοράς στο Μαλάουι. Επίσης γνωρίζουν τις πιο πρόσφατες κατηγορίες του ευρωπαϊκού τύπου, ιδίως τις κατηγορίες σχετικά με την πρόθεση της κυβέρνησης να αγοράσει 39 Mercedes Benz για τουςπουργούς της. Η συγκεκριμένη είδηση θεωρείται μάλλον ως παράδειγμα κακής διαχείρισης παρά ως παράδειγμα διαφθοράς.

Πρέπει να σημειωθεί ότι το θέμα τωνπουργικών οχημάτων έλαβε εξέχουσα θέση στον τύπο του Μαλάουι, σε κατάφωρη αντιπαράθεση με ένα άρθρο για τις σοβαρές ανάγκες στον τομέα του ιού ανοσολογικής ανεπάρκειας του ανθρώπου και του συνδρόμου επίκτητης ανοσοποιητικής ανεπάρκειας (HIV/AIDS), όπου οι οικονομικές ανάγκες για τις προβλεπόμενες πρωτοβουλίες σάυτόν τον τομέα ανέρχονται περίπου στο κόστος των 39 Mercedes Benz. Ακόμη πιο ενδιαφέρον και ίσως καθησυχαστικό στην προκειμένη περίπτωση είναι το γεγονός ότι η εφημερίδα που δημοσίευσε τα άρθρα ανήκει σε μέλος της κυβέρνησης. Ίσως ήδη γνωρίζετε ότι από τότε η ανησυχία που εξέφρασαν όλοι οι χορηγοί οδήγησαν στην απόφαση του προέδρου Muluzi να πουλήσει τα οχήματα και να χρησιμοποιήσει τα έσοδα για τη μείωση της φτώχειας.

Η Επιτροπή συνεχίζει, τόσο μέσω της τοπικής αντιπροσωπείας της όσο και στις Βρυξέλλες, να παρακολουθεί από κοντά τον τρόπο διαχείρισης των δραστηριοτήτων που χρηματοδοτούνται από το ΕΤΑ προκειμένου να εντοπίσει οποιαδήποτε προσπάθεια καταστρατήγησης των χρηματοδοτικών ρυθμίσεων του ΕΤΑ. Μέχρι στιγμής, οι τυχόν παραβάσεις σταμάτησαν και δεν χρειάστηκε να αναληφθεί πιο ανοικτή, επίσημη δράση. Πρέπει να τονισθεί ότι όλα τα κονδύλια κοινοτικής χρηματοδότησης, είτε από το ΕΤΑ είτε από τον κοινοτικό προϋπολογισμό, παρακολουθούνται προσεκτικά και ελέγχονται τακτικά. Επί του παρόντος μία ομάδα ελεγκτών επιτόπου ελέγχει τη χρηματοδότηση της διευκόλυνσης διαρθρωτικής προσαρμογής, καθώς και της επισιτιστικής ασφάλειας/επισιτιστικής βοήθειας. Η Επιτροπή είναι αποφασισμένη να ενισχύσει αυτή την παρακολούθηση και τον έλεγχο των μέτρων γενικά, όχι μόνο στο Μαλάουι. Η Επιτροπή χαράσσει στρατηγική εθνικής στήριξης στα πλαίσια της νέας συμφωνίας του Κοτονού, η οποία θα περιλαμβάνει τα θέματα που αφορούν την προβλεπόμενη αξιολόγηση του άρθρου 9, συμπεριλαμβανομένης της διαφθοράς και της στρατηγικής της για την καταπολέμησή της.

Σε όλη τη διάρκεια της βοήθειας για την ανάπτυξη που προσέφερε στο Μαλάουι, η Επιτροπή προσπάθησε να προωθήσει και να ενισχύσει τις πρακτικές τοπικής χρηστής διοίκησης, και μάλιστα παρέχει συνδρομή στο νομικό τομέα της χώρας με ένα πρόγραμμα για το κράτος δικαίου, το οποίο χρηματοδοτείται στα πλαίσια του Εθνικού Ενδεικτικού Προγράμματος του Μαλάουι. Το πρόγραμμα αυτόποστηρίζει επίσης τηνπηρεσία καταπολέμησης της διαφθοράς, η οποία τακτικά καταγγέλλει δημόσια περιπτώσεις διαφθοράς, και της οποίας οι πλέον πρόσφατες έρευνες κατέληξαν στην απόφαση του προέδρου Μuluzi να παύσει τρειςπουργούς της κυβέρνησης με την κατηγορία της διαφθοράς. Η ενίσχυση αυτών των εθνικών θεσμών μπορεί ίσως να αποτελέσει αποτελεσματικό μέτρο ελέγχου της διαφθοράς.